Ciro in Babilonia

***Ciro in Babilonia, ossia La caduta di Baldassare*** (en galego ***Ciro en Babilonia, ou a caída de Baldassare***) é unha ópera en dous actos con música de Gioachino Rossini sobre un libreto en italiano de Francesco Aventi baseado no Libro de Daniel 5, 1-30 da Biblia. A ópera foi estreada no Teatro Comunale de Ferrara o 14 de marzo de 1812.

## Historia 
A primeira representación tivo lugar o 14 de marzo de 1812 no Teatro Comunale de Ferrara. A pesar de que o propio Rossini a definiu como "un dos meus fiascos", a ópera tivo unha boa acollida, como se deduce das múltiples representacións que se fixeron da mesma nos seguintes anos (o mesmo Stendhal a definiu como unha "ópera chea de graza"). Porén, trátase dun dos traballos máis febles do compositor de Pésaro.

A ópera tivo un escaso éxito debido á insuficiencia e a algúns elementos do elenco. A segunda muller Anna Savineli, segundo Rossini, había unha única nota que lle resultaba ben: o Si bemol central. O compositor, logo, tivo que escribir un aria de *serbetto* para Savinelli, escrita para a aria ''Chi disprezza gl'infelici* centrada nesa única nota, garantindo deste xeito o éxito para a cantante.

A ópera caeu no esquecemento case inmediatamente: a primeira representación en tempos modernos tivo lugar en 1988 en Savona, con Daniela Dessì no papel de Amira e Ernesto Palacio no de Baldassare. Logo unha representación en Bad Wildbad en 2004 e unha en versión de concerto en París no 2008, a ópera foi finalmente representada por primeira vez no Rossini Opera Festival de Pésaro en 2012, con Ewa Podles no papel principal.

Esta ópera rara vez se representa na actualidade, aparecendo nas estatísticas de Operabase con tan só dúas representacións no período 2005-2010.

## Personaxes 
## Argumento 
: Data: 539 a.C.
: Lugar: Babilonia

Baldassare quere casar coa fermosa Amira, a muller de Ciro e agora leal a el. Ciro tenta salvar á súa muller e a seu fillo prisioneiros do cruel tirano, mais é descuberto e capturado. Baldassare cre que gañou, mais durante unha celebración un prodixio anúncialle a súa próxima morte. Os sacerdotes suxírenlle que secrifique aos prisioneiros, mais os persas están preparados para derrotar aos babilonios, liberando así a Ciro e á súa familia. Baldassare morre, e finalmente os dous esposos poden vivir en paz finalmente.

## Orquestración 
A partitura de Rossini require o uso de:
* 2 frautas (II tamén piccolo), 2 óboes, 2 clarinetes, 2 fagots
* 2 trompa, 2 trompeta, trombón
* Timbal 
* *Archi*

## Estrutura 
* Sinfonia

### Acto I 
* 1 Introduzione *Di Babilonia i popoli* (Coro, Zambri, Baldassare)
* 2 Duetto *T'arrendi, alfin dipende* (Baldassare, Amira)
* 3 Coro e cavatina *Veh come pallido* - *Ciro infelice!* (Ciro)
* 4 Aria *Avrai tu pur vendetta* (Arbace)
* 5 Aria *Vorrei veder lo sposo* (Amira)
* 6 Final do primeiro acto *Guardie, olà!* (Baldassare, Zambri, Ciro, Amira, Coro)

### Acto II 
* 7 Introduzione *Sì bell'alma soccorrete* (Coro)
* 8 Escena, duettino e terzetto *Nello stringerti al mio petto* (Ciro, Amira, Baldassare)
* 9 Coro *Intorno fumino*
* 10 Recitativo, temporale e scena *Daniello io son* (Daniele)
* 11 Cavatina con coro *Misero me, che intesi!* (Baldassare)
* 12 Aria *Deh, per me non v'affliggete* (Amira)
* 13 Aria *Chi disprezza gl'infelici* (Argene)
* 14 Coro, scena ed aria *T'abbraccio, ti stringo* (Ciro, Coro)
* 15 Final do segundo acto *Al vincitor clemente'' (Coro, Ciro, Amira, Zambri)

## Gravacións 
## Notas 
## Véxase tamén 
### Ligazóns externas 
* Libreto